Schupfnudeln
Schupfnudla odr Buabespitzle, Fingernudla und Nackete Mariele isch a traditionells Gricht aus Siddytschland und Eschtrich.

Früaha sind de Schupfnudla aus Roggemehl, Wasser und Salz gmachd wore. S isch scho belegt fir d Landsknecht im Dreißigjahrige Krieg. Huit nimmt mer dazue moischt e Grombieradoig.

D Buabespitzle sind mit en italienische Gnocchi verwandt.

Etymologie 
Schupfnudla hoissens, weil dr Doig grollt (= gschupft) wird, Buabespitzle, weils e bitzle wie e Buabepenis ussehe.

Zuabereitig 

Dr Doig wird aus kochde Grombiera, Woizamehl, Oier und Wasser gmachd. Vo dem Doig rollt mer lange, fingerdicke Würschtle, wo nacher in mundgrechte Nudla gschnitta were. Mit dr Hand formt mer no e Spitz an jeder Site. Nacher were d Schupfnudla in Wasser kocht, spada trocknet und oft no in Fett gschenkt odr bitzle anbrate.

S gibt zahlreiche Variante, als Hauptgricht odr als Beilage, mit Gmias als Krutnudla odr als Mehlspeis (mit Ribel odr Mohn; in Altbayre und Eschtrich).

Nackete Mariele 
E Variante vo d Schupfnudla isch s Nackete Mariele. Des sin Schupfnudla pur als Hauptspeis, bloos nacket mid Zucker im oifochstn Fall odr mid Zucker und Ribel bzw. Mohn.

Lueg au 
 D schwäbisch Kuche

Litratur 
 Aegidius Kolb, Leonhard Lidel : D' schwäbisch' Kuche, 18. Auflage, 2017. ISBN 978-3928934022
 Karola Wiedemann, Martina Kiel: Schwäbisch kochen, Graefe und Unzer, 2010. ISBN 3833816309 (S. 54)

Weblink 

 G´schupfte Krutnudla Rezept uf dei-allgaeu.de
 Allgäuer Rezepte: Schupfnudeln, Krautschupfnudeln uf allgaeu-erleben.com
 Bayern kulinarisch: Schupfnudeln uf bayern.by

Refärenze 

Gricht
Schwäbische Küch